UDI: Så godt som alle transittmottak er nå fulle

Nå jobbes det på spreng med å finne midlertidige løsninger for å skaffe den økende strømmen av asylsøkere til Norge tak over hodet.

- Så godt som alle transittmottak er nå fulle. Vi arbeider derfor med å finne midlertidige løsninger og har inngått noen leieavtaler, sier Ingeborg Grimsmo, kommunikasjonsdirektør i UDI til Aftenposten.

1. september 2015

Bakgrunn:

Les også I vår kom det 1 flyktning hver dag til Svinesund. Torsdag kom det 31.

Antallet asylsøkere som kommer til Norge er kraftig økende. De siste ukene er det kommet opp mot 100 asylsøkere daglig.

Jobber med midlertidige løsninger

Så hardt presset er kapasiteten i mottaksapparatet at Utlendingsdirektoratet (UDI) i helgen måtte bruke campingplasser og hotellbygninger for å gi alle nyankomne husly.

— Så godt som alle transittmottak er nå fulle. Vi arbeider derfor med å finne midlertidige løsninger og har inngått noen leieavtaler, sier Ingeborg Grimsmo, kommunikasjonsdirektør i UDI til Aftenposten.

Les også:

Les også KrF-lederen: Norge må fravike Dublin-avtalen for Syria-flyktningene

Økt kapasiteten med flere hundre plasser

— Vi søker akkurat nå bredt ut for å sikre at vi kan tilby nyankomne asylsøkere tak over hodet i ankomstfasen før de kan sendes videre til ordinære asylmottak i hele landet, sier Grimsmo.

Ifølge UDI er kapasiteten i transittmottakene økt med flere hundre plasser ved hjelp av beredskapsplasser, etablering av nye transitter og ved å inngått avtaler om utvidelser på de eksisterende transittmottakene.

— Spesielt stor er økningen i transittkapasitet for enslige mindreårige, fordi det har kommet mange av denne gruppen over lang tid. Den store økningen de siste ukene har likevel satt transittmottakene under ytterligere press, sier Grimsmo.

Se video der to syriske flyktninger forteller om sin ferd gjennom Europa:

Over 15 000 i norske asylmottak

Nå jakter UDI på kortsiktige overnattingsløsninger og ønsker kontakt med flere tilbydere av slike plasser.

Når kapasiteten er bygget opp for vanlige mottaksplasser, vil de midlertidige plassene avvikles, ifølge UDI.

Ved utgangen av juli hadde det kommet over 6000 nye asylsøkere til Norge.

Ved utgangen av august satt det 15 115 personer i norske asylmottak, ifølge tallene fra UDI.

1782 av disse var i transittmottak.

IMG_6892-wdAnDDg1eg.jpg Per Annar Holm

Fakta Asylsøker i Norge Det er politiet som har ansvar for å ta imot asylsøkere når de kommer til Norge.Politiets utlendingsenhet gjennomfører det første intervjuet av alle som søker asyl. Identitet og reiserute er sentralt og det blir tatt foto og fingeravtrykk. Det undersøkes også om asylsøkeren har søkt asyl i et annet land tidligere.Etter registreringen hos politiet, blir asylsøkerne sendt til et ankomsttransittmottakUtlendingsdirektoratet (UDI) foretar videre behandling av asylsøknaden og avgjør til slutt om den blir innvilget. Vis mer

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding